
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 



       P.l. 116/7.03.2002


Domnului deputat




Ionel Olteanu,



Preşedintele Comisiei juridice, de disciplină şi imunităţi

AVIZ

asupra propunerii legislative pentru modificarea şi completarea articolului nr. 14 alin. 1  din   Legea   privind  organizarea şi desfăşurarea referendumului nr. 3 din 22 februarie 2000




În conformitate cu prevederile art. 89 din Regulamentul Camerei Deputaţilor, Biroul permanent a trimis, cu adresa nr. 116 din 15 aprilie 2002, Comisiei pentru drepturile omului, culte şi problemele minorităţilor naţionale,   spre   dezbatere    şi   avizare, propunerea legislativă pentru modificarea şi completarea   articolului   nr. 14 alin. 1  din   Legea   privind  organizarea şi desfăşurarea   referendumului   nr. 3   din  22  februarie   2000,    înregistrată   cu nr. 25/219/15 aprilie 2002.



Comisia a dezbătut propunerea legislativă în şedinţa sa din 30 aprilie 2002 şi a hotărât, cu unanimitate de voturi, să îi acorde aviz favorabil, cu următorul amendament:



Amendament acceptat:

Nr.

crt.
Articolul 

(textul iniţial)
Amendamentul propus

(autorul)

Text adoptat de comisie
Motivare

0.
1.
2.
3.

1.
    “Art. 14 – (1) Problemele supuse referendumului local se stabilesc de consiliile locale sau judeţene, după caz, la propunerea primarului, respectiv a preşedintelui consiliului judeţean sau la propunerea consilierilor locali, respectiv a consilierilor judeţeni”.
   Domnul deputat Mircea Costache propune redactarea textului astfel:

     “Art. 14 – (1) Problemele supuse referendumului local se stabilesc de consiliile locale sau judeţene, după caz, la propunerea primarului, respectiv a preşedintelui consiliului judeţean sau la propunerea unuia sau mai multor consilieri locali, respectiv unuia sau mai multor consilieri judeţeni”. 

    Amendamentul a fost adoptat cu unanimitate de voturi. 


    Pentru o mai bună precizie a textului

PREŞEDINTE,

Nicolae Păun

Întocmit:

Consilier  Onesia Babeş

_954962747.doc
[image: image1.png]






